Diari Oficial de la Generalitat Valenciana


Sumari del DOGV 9257, del 17-01-2022 (2022/36)

RESOLUCIÓ de 3 de gener de 2021, del director general de Relacions amb Les Corts, de la Presidència de la Generalitat, per la qual es publica el conveni entre la Generalitat a través de la Conselleria d'Educació, Cultura i Esport i l'Ajuntament del Pinós, per a la nova autorització del centre docent públic de Formació Bàsica de Persones Adultes (cicle I) Enrique Tierno Galván, de Titularitat Municipal, de la citada localitat, per trasllat de les seues instal·lacions i modificació de l'autorització per canvi en el cicle, etapa o nivell educatiu per al qual va ser autoritzat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9257

Data del DOGV
:   17-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/36


Data del document
:   03-01-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 3 de gener de 2021, del director general de Relacions amb Les Corts, de la Presidència de la Generalitat, per la qual es publica el conveni entre la Generalitat a través de la Conselleria d'Educació, Cultura i Esport i l'Ajuntament del Pinós, per a la nova autorització del centre docent públic de Formació Bàsica de Persones Adultes (cicle I) Enrique Tierno Galván, de Titularitat Municipal, de la citada localitat, per trasllat de les seues instal·lacions i modificació de l'autorització per canvi en el cicle, etapa o nivell educatiu per al qual va ser autoritzat. [2022/36]  
La Generalitat, a través de la Conselleria d'Educació, Cultura i Esport i l'Ajuntament del Pinós han subscrit, prèvia tramitació reglamentària, el dia 24 de novembre de 2021, el conveni per a la nova autorització del centre docent públic de Formació Bàsica de Persones Adultes (cicle I) Enrique Tierno Galván, de Titularitat Municipal, de la citada localitat, per trasllat de les seues instal·lacions i modificació de l'autorització per canvi en el cicle, etapa o nivell educatiu per al qual va ser autoritzat, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 30 de desembre de 2021 i número 2269/2021, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 3 de gener de 2021.- El director general de Relacions amb Les Corts: Antonio Torres Salvador.  
  
CONVENI ENTRE LA GENERALITAT (CONSELLERIA D'EDUCACIÓ, CULTURA I ESPORT) I L'AJUNTAMENT DEL PINÓS, PER A LA NOVA AUTORITZACIÓ DEL CENTRE DOCENT PÚBLIC DE FORMACIÓ BÀSICA DE PERSONES ADULTES (CICLE I), ENRIQUE TIERNO GALVÁN, DE TITULARITAT MUNICIPAL, DE L'ESMENTADA LOCALITAT, PER TRASLLAT DE LES SEUES INSTAL·LACIONS I MODIFICACIÓ DE L'AUTORITZACIÓ PER CANVI EN EL CICLE, ETAPA O NIVELL EDUCATIU PER AL QUAL VA SER AUTORITZAT  
  
València,  
  
REUNITS  
D'una banda, Vicent Marzà i Ibáñez, conseller d'Educació, Cultura i Esport, en virtut de l'article 28.g de la Llei 5/1983, de 30 de desembre, del Consell (DOGV 20.12.1983), el Decret 6/2019, de 17 de juny, del president de la Generalitat, pel qual es nomenen les persones titulars de les vicepresidències i de les conselleries (DOGV 17.06.2019), i l'article 6.3 del Decret 176/2014, de 10 d'octubre, del Consell, pel qual es regulen els convenis que subscriu la Generalitat i el seu registre (DOGV 13.10.2014), en nom i representació de la Generalitat, expressament autoritzada per a la signatura del present conveni en virtut de l'Acord del Consell de data 5 de novembre de 2021.  
I de l'altra, Lázaro Azorín Salar, com a alcalde president de l'Ajuntament del Pinós, la seua legitimació i representació per a aquest acte es deriva de la seua condició i càrrec d'alcalde president de l'esmentat ajuntament, autoritzat per a subscriure el present conveni d'acord amb el que disposa l'article 21.1.b de la Llei 7/1985, de 2 d'abril, reguladora de les bases de règim local i facultat per a aquest acte per acord de la Junta de Govern Local del mencionat ajuntament de data 15 de març de 2021. Assistit pel secretari general de l'Ajuntament, en l'exercici de les funcions que li atribueix l'article 92.1.a de la Llei 7/1985, de 2 d'abril, i articles 1 i 3 del Reial decret 128/2018, de 16 de març, pel qual es regula el règim jurídic dels funcionaris d'Administració Local amb habilitació de caràcter nacional.  
  
MANIFESTEN  
1. L'Ajuntament del Pinós va acordar sol·licitar una nova autorització per trasllat d'instal·lacions i modificació de l'autorització per canvi en el cicle, etapa o nivell educatiu per al qual va ser autoritzat, per al centre docent públic de Formació Bàsica de Persones Adultes Enrique Tierno Galván, de titularitat municipal, al Pinós, dins del marc educatiu vigent establit per la Llei orgànica 2/2006, de 3 de maig, d'educació (BOE 106, 04.05.2006), la Llei 1/1995, de 20 de gener, de la Generalitat Valenciana, de formació de les persones adultes (DOGV 1439, 31.01.1995), el Decret 220/1999, de 23 de novembre, del Govern Valencià, pel qual es regulen els programes formatius que figuren en la Llei 1/1995, de 20 de gener, de la Generalitat Valenciana de formació de les persones adultes, i s'estableix el currículum dels programes d'alfabetització i programes per a adquirir i actualitzar la formació bàsica de les persones adultes fins a l'obtenció del títol de Graduat en Educació Secundària, a la Comunitat Valenciana (DOGV 3638, 02.12.1999), el Decret 207/2003, de 10 d'octubre, del Consell de la Generalitat, pel qual s'estableixen els requisits mínims dels centres docents de formació de persones adultes que impartisquen ensenyaments bàsics (DOGV 4606, 14.10.2003), el Decret 256/2004, de 12 de novembre, del Consell de la Generalitat, pel qual es modifica el Decret 207/2003, de 10 d'octubre (DOGV 4884, 16.11.2004) i el Decret 23/2006, de 17 de febrer, pel qual es modifica el Decret 207/2003, de 10 d'octubre (DOGV 5203, 21.02.2006)  
  
2. La disposició addicional segona, punt 2, de la Llei orgànica 8/1985, de 3 de juliol (BOE 4 de juliol), reguladora del dret a l'educació, estableix que la creació de centres docents públics els titulars dels quals siguen les corporacions locals s'ha de fer per conveni entre l'administració educativa competent i les corporacions.  
  
3. Tal com estableix l'article 11 de la Llei 1/1995, de 20 de gener, ja esmentada: «Els programes per a la formació de les persones adultes prevists en l'article 5 d'aquesta llei, es podran impartir en les modalitats d'ensenyament presencial i a distància en centres públics o privats que estiguen autoritzats.  
4. Tal com estableix l'article 70 de la Llei 2/2006, de 3 de maig (LOE), ja esmentada: «Quan l'educació de les persones adultes conduïsca a l'obtenció d'un dels títols establits en la present llei, serà impartida en centres docents ordinaris o específics, degudament autoritzats per l'administració educativa competent.  
5. Les direccions generals competents en administració local i pressupostos, en l'àmbit de les seues competències, han emès els informes preceptius i vinculants sobre la inexistència de duplicitats en el servei i d'estabilitat pressupostària i sostenibilitat financera, informes previstos en l'article 7.4 de la Llei 7/1985, de 2 d'abril, reguladora de les bases de règim local, per a l'exercici de les competències dels ens locals diferents de les pròpies i de les atribuïdes per delegació.  
  
6. El Servei d'Infraestructures va emetre un informe favorable, de data 17 d'octubre de 2017, a la proposta d'instal·lacions i ús educatiu, d'acord amb el que disposa la normativa aplicable sobre els requisits mínims que han de complir aquests centres, això és, el Decret 207/2003, de 10 d'octubre, esmentat en el punt 1.  
7. El 27 d'octubre de 2017, la Direcció General de Centres i Personal Docent va emetre un informe favorable respecte a la proposta d'instal·lacions i ús educatiu dels espais reflectits en els plànols presentats per a la modificació del centre docent públic de formació de persones adultes, per trasllat d'instal·lacions i modificació de la denominació especifica del centre.  
8. La Unitat Tècnica de la Direcció Territorial d'Educació, Cultura i Esport d'Alacant ha emés informes favorables en el seu àmbit competencial.  
Per això, en virtut de les competències establides en l'article 53.1 de la Llei orgànica 5/1982, d'1 de juliol, de l'Estatut d'Autonomia de la Comunitat Valenciana, i la Llei 7/1985, de 2 d'abril, reguladora de les bases de règim local; la Conselleria d'Educació, Cultura i Esport i l'Ajuntament del Pinós acorden subscriure aquest conveni, d'acord amb les següents  
  
CLÀUSULES  
  
Primera  
L'objecte del present conveni és la nova autorització per trasllat d'instal·lacions i modificació de l'autorització per canvi en el cicle, etapa o nivell educatiu per al qual va ser autoritzat, del centre docent públic de Formació Bàsica de Persones Adultes Enrique Tierno Galván del Pinós, de titularitat íntegrament municipal, dins del marc educatiu vigent establit per la LOE, amb les característiques, ensenyaments i configuració que s'indiquen:  
  
Denominació genèrica: centre docent públic de Formació Bàsica de Persones Adultes (cicle I).  
Denominació especifica: Enrique Tierno Galván.  
Domicili: carrer Perfecto Rico Mira, núm. 28.  
Nou domicili: Passeig de la Constitución, núm. 66.  
Localitat: el Pinós.  
Província: Alacant  
Codi: 38892940.  
Titular: Ajuntament del Pinós  
Ensenyaments: els programes del cicle I de la Formació Bàsica de Persones Adultes i els programes formatius continguts en l'annex III del Decret 220/1999, de 23 de novembre.  
Capacitat: 2 unitats de formació bàsica per a persones adultes amb un màxim de 53 llocs escolars, si bé en la taula, es dona el nombre màxim de llocs escolars per a cada aula depenent dels metres quadrats, s'haurà de tindre en compte la limitació de núm. de llocs escolars segons el nivell, ja que les unitats destinades al cicle I té un número màxim de 12 llocs escolars per al primer nivell (alfabetització), 20 llocs escolars per al segon nivell i 20 per al tercer nivell, distribuïts de la manera següent:  
Cicle I: Primer Nivell: 12 llocs escolars.  
Segon Nivell: 20 llocs escolars.  
Tercer Nivell: 20 llocs escolars.  
  
Segona  
Correspon al titular del centre la dotació pressupostària necessària per a les despeses derivades del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria d'Educació, Cultura i Esport per a la concessió de subvencions o ajudes econòmiques als centres Formació Bàsica de Persones Adultes, i sense perjudici de les relacions que es puguen establir amb altres centres de formació de persones de titularitat de la Generalitat.  
  
  
Tercera  
El centre se sotmetrà a l'autoritat de la Conselleria d'Educació, Cultura i Esport i de la Inspecció Educativa en els termes que preveu el títol VII de la LOE, d'educació, que regula la inspecció del sistema educatiu i la resta de normativa de desplegament que puga dictar-se sobre la matèria.  
  
Quarta  
El titular del centre es compromet a:  
a) Complir el que estableix sobre òrgans de govern dels centres públics el capítol III del títol V de la Llei orgànica 2/2006, de 3 de maig, d'educació.  
b) Complir la normativa aplicable que estableix els requisits mínims dels centres docents de formació de persones adultes que impartisquen ensenyaments bàsics.  
c) Seguir les directrius acadèmiques de l'Administració educativa per als centres dependents de la Conselleria d'Educació, Cultura i Esport, i presentar cada curs acadèmic una programació general anual en què consten les dades acadèmiques i administratives del centre.  
  
També haurà de notificar en la Conselleria d'Educació, Cultura i Esport els canvis de professorat que puguen produir-se i adjuntar a aquesta notificació els documents que justifiquen el compliment de la titulació exigida del nou professorat.  
d) La custòdia dels expedients dels alumnes i dels documents de caràcter acadèmic i administratiu que es generen.  
  
Sisena  
No és necessari establir un mecanisme de seguiment, vigilància i control de l'execució del conveni i dels compromisos adquirits pels signants, ja que l'objecte d'aquest és instrumentalitzar l'autorització administrativa per a la nova autorització d'un centre públic de formació bàsica de persones adultes, de titularitat municipal, i el control posterior del funcionament d'aquest correspon a la Inspecció d'Educació.  
  
  
Setena  
El conveni produeix efectes el mateix dia de la seua signatura, no obstant això, la nova modificació de l'autorització del centre produirà efectes des de l'inici del curs acadèmic 2022/2023.  
  
Huitena  
Les modificacions posteriors en els ensenyaments, instal·lacions i/o la resta de requisits mínims, excepte les que comporten una nova autorització conforme al que es preveu en l'article 13.2 del Reial decret 332/1992, de 3 d'abril, seran notificades a l'Administració educativa, la qual instruirà l'expedient corresponent, el qual es tramitarà, a falta de normativa específica per als centres docents públics, d'acord amb el procediment regulat en el títol IV del Reial decret 332/1992, de 3 d'abril. Finalitzarà la seua aprovació per resolució del conseller competent en matèria d'educació.  
Excepte quan les modificacions comporten una nova autorització conforme al que es preveu en l'article 13.2 del Reial decret 332/1992, de 3 d'abril, en aquests supòsits s'instruirà un expedient que donarà lloc a una nova autorització, per a la qual haurà de subscriure's el conveni corresponent entre les parts.  
  
Novena  
Informació sobre el tractament de dades: en compliment del que estableixen l'article 13 de l'RGPD i 11 de la LOPDIGDD, les parts signants d'aquest conveni són informades que la Conselleria d'Educació, Cultura i Esport és responsable del tractament de les seues dades personals amb la finalitat de dur a terme la seua signatura, execució i control del compliment i, si és el cas, publicar l'existència del conveni i parts d'aquest a través dels portals institucionals i llocs web corresponents. La persona interessada pot exercitar els seus drets d'accés, rectificació, oposició, supressió, limitació del tractament i a no ser objecte d'una decisió basada únicament en el tractament automatitzat, així com a presentar una reclamació davant de l'Agència Espanyola de Protecció de Dades. Es pot consultar informació detallada en el Registre de tractament de dades publicat en www.ceice.gva.es/es/registre-de-tractament-de-dades.  
  
Desena  
El conveni tindrà vigència, per ser una autorització administrativa, fins a l'extinció de l'autorització, per qualsevol de les següents causes:  
  
a) Per mutu acord de les parts.  
b) Per incompliment de les obligacions assumides per l'ajuntament.  
  
c) Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.  
d) Per canvi de titularitat, trasllat d'instal·lacions del centre o cessament de les activitats.  
En els supòsits prevists en els punts b) i d) l'extinció requerirà la comunicació prèvia de la Conselleria al titular del centre. Si l'incompliment persistira, la part que va dirigir el requeriment notificarà a les parts signants la concurrència de la causa de resolució i s'entendrà resolt el conveni.  
D'acord amb el que estableix l'article 11.1.f del Decret 176/2014, de 10 d'octubre, del Consell, pel qual es regulen els convenis que subscriu la Generalitat i el seu registre, en cas d'extinció del conveni per les causes anteriorment incloses, es tramitarà el corresponent expedient de revocació de l'autorització concedida al centre. Aquesta extinció produirà efectes a partir del final del curs escolar en què es produïsca la causa.  
  
  
Onzena  
L'aplicació i execució d'aquest conveni, incloent-hi amb aquesta finalitat tots els actes jurídics que puguen dictar-se per a la seua execució i desplegament, no podrà suposar cap obligació econòmica per a la Generalitat, i en tot cas haurà de ser atesa amb els seus mitjans personals i materials.  
  
Dotzena  
Aquest conveni té naturalesa administrativa. Les parts acorden el sotmetiment a la jurisdicció contenciosa administrativa per a resoldre les incidències que puguen produir-se en l'aplicació del conveni, sense perjudici del sotmetiment a la jurisdicció corresponent de les actuacions que, relacionades amb aquest, puguen tindre una altra naturalesa.  
  
Tretzena  
El conveni s'inscriurà en el Registre de Centres Docents de la Comunitat Valenciana i en el Registre de Convenis de la Generalitat, i es publicarà en el Diari Oficial de la Generalitat Valenciana. En el termini de 10 dies hàbils des de la seua inscripció en el Registre de convenis de la Generalitat es publicarà en el Portal de transparència de la Generalitat.  
  
Catorzena  
Com a prova de conformitat i perquè quede constància, signen les dues parts el conveni al lloc i la data esmentats.  
  
El conseller d'Educació, Cultura i Esport   
Vicent Marzà i Ibáñez  
24.11.2021  
  
L'alcalde-president de l'Ajuntament del Pinós  
Lázaro Azorín Salar  
24.11.2021  
  
El secretari de l'Ajuntament del Pinós  
Francisco Eduardo Martínez Delgado  
30.11.2021